open-index/open-wikipedia-markdown huggingface dataset:
கிஷ்துவார்

**கிஷ்துவார்** (**Kishtwar**) இந்தியாவின் ஜம்மு காஷ்மீர் (ஒன்றியப் பகுதி)யில் ஜம்மு பிரதேசத்தில் அமைந்த கிஷ்துவார் மாவட்டத்தின் நிர்வாகத் தலமையிடம் நகரமும், நகராட்சியும் ஆகும்.

## மக்கள் தொகை பரம்பல்
2011-ஆம் ஆண்டின் மகக்ள்தொகை கணக்கெடுப்பின் படி, 13 வார்டுகளும், 2,710 வீடுகளும் கொண்ட கிஷ்துவார் நகராட்சியின் மொத்த மக்கள்தொகை 14,865 ஆகும்.  அதில் ஆண்கள் 8,179 மற்றும் பெண்கள் 6,686ஆகவுள்ளனர். பாலின விகிதம் 1000 ஆண்களுக்கு 817 பெண்கள் வீதம் உள்ளனர். 6 வயதிற்குட்பட்ட குழந்தைகள் 1627 (10.95%) ஆகவுள்ளனர். சராசரி எழுத்தறிவு 86.07% ஆகும். மக்கள்தொகையில் இசுலாமியர்கள் 69.21%, இந்துக்கள் 29.59% மற்றும் பிற சமயத்தவர்கள் 1.20% ஆகவுள்ளனர்.

## போக்குவரத்து
### சாலைகள்
தேசிய நெடுஞ்சாலை எண் 244 போன்ற சாலைகள் கிஷ்துவார் நகரத்தை ஜம்மு மற்றும் சிறீநகர் போன்ற பெரிய நகரங்களுடன் இணைக்கிறது.
## மேற்கோள்கள்

*
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
தோடா

**தோடா** (**Doda**) இந்தியாவின்  ஜம்மு காஷ்மீர் (ஒன்றியப் பகுதி)யில் ஜம்மு பிரதேசத்தில் அமைந்த தோடா மாவட்டத்தின் நிர்வாகத் தலைமையிடமும், நகராட்சியும் ஆகும்.  இந்நகரம் கடல் மட்டத்திலிருந்து 1,107 மீட்டர் (3631 அடி) உயரத்தில் உள்ளது. 
## மக்கள் தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின் படி, 13 வார்டுகளும், 4.597 வீடுகளும் கொண்ட தோடா நகராட்சியின் மொத்த மக்கள்தொகை 21,605 ஆகும். அதில் ஆண்கள் 12,506 மற்றும் பெண்கள்  9,099 ஆகவுள்ளனர். மக்கள்தொகையில் 6 வயதிற்குட்பட்ட குழந்தைகள் 2726 (12.62%) உள்ள்னர். பாலின விகிதம் 1000 ஆண்களுக்கு 728 பெண்கள் வீதம் உள்ளனர். சராசரி எழுத்தறிவு 85.10% ஆகவுள்ளது. மக்கள்தொகையில் இசுலாமியர் 66.45%, இந்துக்கள் 32.62% மற்றும் பிற சமயத்தவர்கள் 0.93% ஆகவுள்ளனர். 

## தட்பவெப்பம்

## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:தோடா மாவட்டம்
இலமியேசியே

**இலமியேசியே** அல்லது **லேபியேட்டே** (**Lamiaceae**  அல்லது **Labiatae** ) என்பது   பூக்கும் தாவரத்தைச் சேர்ந்த ஒரு குடும்பம் ஆகும். பொதுவாக இந்க் குடும்பத்தைச் சேர்ந்த பல தாவரப் பகுதிகள் அனைத்தும் நறுமணமுள்ளவை இதில்  திருநீற்றுப்பச்சை, புதினா, ரோசுமேரி, சாக், சாவரி, மார்ஜோராம், ஆர்கனோ, ஹைசோப், வறண்ட தைம், லாவெண்டர், பெரில்லா போன்ற பரவலாகப் பயன்படுத்தப்படும் சமையல் மருத்துவ மூலிகைகள் அடங்கும். இதில் சில இனங்கள் புதர், மரம் ( தேக்கு போன்றவை) அல்லது, அரிதாக, கொடிகள் என பலவகை தாவரங்களைக் கொண்டவையாக உள்ளன இக்குடும்பத்தில் உள்ளன தாவரங்கள் பரவலாக பயிரிடப்படுகிறன. இவற்றின் நறுமண குணங்களுக்காக மட்டுமல்லாமல், சாகுபடி எளிதாகவும் இருக்கிறதால் சாகுபடி செய்யப்படுகின்றன. ஏனெனில் இவற்றில் பல தாவரங்களின் தண்டை வெட்டி நட்டாலே பற்றிக்கொள்பவையாக உள்ளன.   இவற்றின் இலைகளை உண்ணுவதற்கு வளர்க்கப்படுவதல்லாமல், சில *கோலியஸ்* போன்ற அலங்கார தாவரங்களாகவும் வளர்க்கப்படுகின்றன. சில இவற்றில் உள்ள விதைக்காகவும் வளர்க்கப்படுகிறன. அதாவது *சால்வியா ஹிஸ்பானிகா* (சியா), அல்லது அவற்றின் உண்ணக்கூடிய கிழங்குகள் விளையக்கூடியவையான *பிளெக்ட்ரான்டஸ் எடுலிஸ்*, *பிளெக்ட்ரான்டஸ் எஸ்குலெண்டஸ்*, *[[சிறுகிழங்கு]]* மற்றும் *ஸ்டாச்சிஸ் அஃபினிஸ்* (சீன கூனைப்பூ) போன்றவை வளர்க்கபடுகின்றன..

இந்தக் குடும்பத்தாவரங்கள் உலகம் முழுக்க பரவியுள்ளன. இந்தக் குடுபத்தில் சுமார் 236 பேரினங்கள்  உள்ளன, மேலும் இவை 6,900  முதல் 7,200  இனங்கள் கொண்டவை எனக் கூறப்பட்டுள்ளன, ஆனால் உலக சரிபார்ப்பு பட்டியல் இவற்றின் எண்ணிக்கையை 7,534 என பட்டியலிடுகிறது. *சால்வியா* (900), *ஸ்கூட்டெல்லாரியா* (360), *ஸ்டாச்சிஸ்* (300), *பிளெக்ட்ரான்டஸ்* (300), *ஹைப்டிஸ்* (280), *டீக்ரியம்* (250), *வைடெக்ஸ்* (250), *தைமஸ்* (220) மற்றும் *நேபெட்டா* (200) ஆகியவை மிகப் பெரிய இனங்களாகும்.  *கிளெரோடென்ட்ரம்* ஒரு காலத்தில் 400 க்கும் மேற்பட்ட இனங்கள் கொண்ட ஒரு இனமாக இருந்தது,  ஆனால் 2010 வாக்கில் இது சுமார் 150 ஆகக் குறைக்கபட்டது.

## விளக்கம்
இந்க் குடும்பத் தாவரங்களானது இலையுடிச் செதில்களற்ற தனி இலைகளாக உள்ளன. இவற்றில் குறுக்குமறுக்கு எதிா் இலையடுக்கம் பொதுவாகக் காணப்படுகிறது. பொதுவாக கணுவில் ஒருவட்ட அடுக்கில் மலா்களைப் பெற்ற மஞசாி காணப்படுகிறது. பூவடிச் செதில்களும், பூக்காம்புச் செதில்கள் காெண்ட இரு பாலுறுப்புகளைப் பெற்ற இருபக்கச் சமச்சீரான ஐந்தங்க கீழ்மட்ட சூற்பை மலா்கள் உள்ளன. இதன் புல்லிவட்டமானது ஐந்து இணைந்த இதழ்கள் கொண்டது.  தொடு இதழ் அல்லது அடுக்கிதழ் ஒழுங்கில் இவை உள்ளன. இவற்றின் அல்லி வட்டமானது ஐந்து இணைந்த இதழ்கள் அடுக்கிதழ் ஒழுங்கில் அமைந்துள்ளன. மகரந்தத்தாள் வட்டமானது அல்லிக்குழல் இணைந்த, சமநீளமற்ற இரு ஜோடித் தாள்கள் உள்ளன.  இவற்றுள் கீழ் ஜோடித் தாள்கள் மேல் ஜோடியை விட நீளமானவை. இதன் சூலக வட்டமானது  மேற்மட்ட சூற்பை கொண்டது.  இரு சூலக இலைகள் இணைந்து இரு அறைகளைப் பெற்றுள்ளது. இதன் கனிகள் உலா் வெடியாக் கனியாகிய கொட்டைக்கனி காணப்படுகிறது.  
## குறிப்புகள்

பகுப்பு:நீலகிரி உயிர்க்கோளக் காப்பகக் குடும்பங்கள்
பகுப்பு:தாவரவியல் பெயருடையக் கட்டுரைகள்
யூசுப் அலி

**யூசுப் அலி எம். ஏ** (M. A. Yusuff Ali) - ( இவரது முழுப்பெயர் யூசுப் அலி முசலியம் வீட்டில் அப்துல் காதர் - கேரள பெயரிடும் மரபுகளைப் பார்க்கவும்)  என்பவர்  ஐக்கிய அரபு அமீரகத்தைச் சேர்ந்த இந்திய செல்வந்த தொழிலதிபர் ஆவார். சர்வதேச அளவில் உள்ள லூலூ பேரங்காடிகள் மற்றும் பல்கடை அங்காடிகளைக் கொண்டிருக்கும் லூலூ குழுமத்தின் தலைவர் மற்றும் நிர்வாக இயக்குநாராக உள்ளார். இந்த நிறுவனத்தின் விற்பனை அளவு ஆண்டிற்கு 7.4 அமெரிக்க பில்லியன் டாலர்கள் ஆகும். இந்த நிறுவனம் இந்தியர்களை தனது பல நாடுகள் உள்ள பிற நாடுகளில் அதிகமாகப் பயன்படுத்துகிறது.   ஃபோர்ப்ஸின் கூற்றுப்படி, இந்திய செல்வந்தர்களின் பட்டியலில் யூசுப் அலி 21 வதுஇடத்திலும் உலக அளவில்  270 வது (2018 நிலவரப்படி) நபராகவும் உள்ளார்.  இவர்  5.2 பில்லியன் டாலர் சொத்து மதிப்பு உடையவராவார். மேலும் 2018இல் ஃபோர்ப்ஸ் பத்திரிக்கையின் மத்திய கிழக்கு பிரிவு வெளியிட்ட பட்டியலின்படி அரபு நாடுகளில் தொழில் செய்யும் 100  இந்திய தொழிலதிபர்களில் முதல் இடத்தில் யூசுப் அலி இருந்தார்.

## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:பிரவாசி பாரதீய சம்மான் விருது பெற்றவர்கள்
பகுப்பு:இந்திய முஸ்லிம்கள்
பகுப்பு:1955 பிறப்புகள்
பகுப்பு:இந்திய கோடீசுவரர்கள்
சிந்த்வாரா

**சிந்த்வாரா** (**Chhindwara**) இந்தியாவின் மத்தியப் பிரதேச மாநிலத்தில் ஜபல்பூர் கோட்டத்தில் அமைந்த சிந்த்வாரா மாவட்டத்தின் நிர்வாகத் தலைமையிடமும், மாநகராட்சியும் ஆகும். 

## புவியியல்
சாத்பூரா மலைத்தொடரின் பீடபூமியில் அமைந்த நகரங்களில் சிந்த்வாரா பெரிய நகரம் ஆகும். இந்நகரம் குல்பெக்ரா ஆற்றின் கரையில் உள்ளது. 
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, சிந்த்வாரா மாநகரத்தின் மொத்த மக்கள்தொகை 1,90,041 ஆகும். அதில் ஆண்கள் 97,973 மற்றும் பெண்கள் 92,973 ஆகும். ஆறு வயதிற்குட்பட்ட குழந்தைகள் 19,616 ஆகவுள்ளனர். பாலின விகிதம் 1000 ஆண்களுக்கு, 958 பெண்கள் வீதம் உள்ளது. மக்கள்தொகையில் இந்துக்கள் 83.84$, முஸ்லீம்கள் 11.87%, சமணர்கள் 1.95%, கிறித்தவர்கள் 1.10% மற்றும் பிற சமயத்தவர்கள் 1.24% ஆகவுள்ளனர். 

## போக்குவரத்து

### சாலை
சிந்த்வாரா நகரத்துடன் நாக்பூர், போபால் மற்றும் ஜபல்பூர் நகரங்கள் சாலை வழியாக இணைக்கப்பட்டுள்ளது. மகாராஷ்டிராவின் சோனெர் நகரத்தையும், மத்தியப் பிரதேசத்தின் நரசிங்பூர் நகரத்தை இணைக்கும் தேசிய நெடுஞ்சாலை எண் 547 சிந்த்வாரா வழியாகச் செல்கிற்து. முல்தாய் மற்றும் சியோனி நகரங்களை இணைக்கும் தேசிய நெடுஞ்சாலை எண் 347 சிந்த்வாரா நகரத்தின் வழியாகச் செல்கிறது. 
### தொடருந்து
 
சிந்த்வாரா தொடருந்து நிலையம், [பிலாஸ்பூர்-[நாக்பூர் வழித்தடம்  மற்றும் ஹவுரா-நாக்பூர்-மும்பை வழித்தடங்களை இணைக்கிறது. சிந்த்வாராவிலிருந்து கீழ்கண்ட தொடருந்துகள் நாள்தோறும் இயக்கப்படுகிறது.
 
* பஞ்சவேலி விரைவு வண்டி - சிந்த்வாரா- இந்தோர் 
* பாதல்கோட் விரைவு வண்டி -  சிந்த்வாரா - போபால் - மதுரா வழியாக ச்ராய் ரோகில்லா  
* அம்லாய் பயணியர் வண்டி - சிந்த்வாரா - அம்லாய்

### தட்பவெப்பம்
இந்நகரத்தின் கோடைக் கால உயர் வெப்பம்  மற்றும் குளிர்காலத்தின் குறைந்த வெப்பம்   ஆகும். ஆண்டு சராசரி மழைப் பொழிவு  1133 மில்லி மீட்டர் ஆகும். 

## மேற்கோள்கள்

## ஆதாரம்
* 

## வெளி இணைப்புகள்
* Chhindwara district website 
* About-Chhindwara 
*
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:சிந்துவாடா மாவட்டம்
உதகமண்டலம் தொடருந்து நிலையம்

**உதகமண்டலம் தொடருந்து நிலையம்** (*Udagamandalam railway station*, நிலையக் குறியீடு:*UAM*) என்பது தமிழ்நாட்டின், நீலகிரி மாவட்டத்தில் உள்ள புகழ்வாய்ந்த மலைப் பிரதேசமும், நகருமான ஊட்டியில் உள்ள ஒரு தொடருந்து நிலையமாகும். இந்தத் தொடருந்து நிலையம் நீலகிரி மலைத் தொடர் வண்டிப் பாதையின் ஒரு பகுதியாகும். இந்த தொடருந்து நிலையம் ஒரு உலக பாரம்பரியக் களமாகும்.

## வரலாறு
1908 ஆம் ஆண்டில்நீலகிரி மலைத் தொடர் வண்டிப் பாதை, உதகமண்டலம் வரை நீட்டிக்கப்பட்டபோது இந்த நிலையம் திறக்கப்பட்டது. பாரம்பரிய நீலகிரி மலை தொடருந்து ஆனது, நீலகிரி மலைகளின் அடிவாரத்தில் உள்ள மேட்டுப்பாளையம் நகரத்திற்குச் செல்ல கிட்டத்தட்ட இரண்டு மணிநேர பயணம் ஆகும்.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, உதகமண்டலம் தொடருந்து நிலையத்தை புதுப்பிக்கும் பணிக்கு 7 கோடி  ரூபாய் ஒதுக்கப்பட்டுள்ளது. 

## மேற்கோள்கள்

## வெளி இணைப்புகள்
* உதகமண்டலம் தொடருந்து நிலையம் Indiarailinfo.

பகுப்பு:நீலகிரி மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
வெல்லிங்டன் தொடருந்து நிலையம் (தமிழ்நாடு)

**வெல்லிங்டன் தொடருந்து நிலையம்** (*Wellington railway station*, நிலையக் குறியீடு:*WEL*) என்பது தமிழ்நாட்டின், நீலகிரி மாவட்டத்தில் உள்ள வெல்லிங்டன்னில் உள்ள ஒரு தொடருந்து நிலையமாகும். இது குன்னூர் நகரத்தின் அருகில் உள்ளது. இந்த நிலையம் நீலகிரி மலைத் தொடர் வண்டிப் பாதையின், ஒரு பகுதியாகும். இந்த தொடருந்து நிலையம் ஒரு உலக பாரம்பரியக் களமாகும். இது தென்னக இரயில்வேக்கு உட்பட்ட சேலம் கோட்டத்தின் கீழ் செயல்படுகிறது.

## தொடருந்துகள்

## மேற்கோள்கள்

## வெளி இணைப்புகள்
* வெல்லிங்டன் தொடருந்து நிலையம் Indiarailinfo.

பகுப்பு:நீலகிரி மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
தியோகர், சிந்த்வாரா மாவட்டம்

**தியோகர் அல்லது தேவ்கர்** (**Deogarh**, also known as **Devgarh**),  இந்தியாவின் மத்தியப் பிரதேச மாநிலத்தில் உள்ள  சிந்த்வாரா மாவட்டத்தில் உள்ள கிராமம் ஆகும். இது சிந்த்வாரா நகரத்திற்கு தென்மேற்கே 24 மைல் தொலைவில் உள்ளது. முன்னர் 17 மற்றும் 18-ஆம் நூற்றான்டுகளில் தியோகர் கோண்டு இராச்சியத்தின் தலைநகரமாக விளங்கியது. இங்குள்ள சிதிலமடைந்த **தியோகர் கோட்டை** இந்தியத் தொல்லியல் ஆய்வகத்தின் கட்டுப்பாட்டில் உள்ளது.

## மேற்கோள்கள்

* Hunter, William Wilson, Sir, et al. (1908). *Imperial Gazetteer of India*, Volume 10. 1908-1931; Clarendon Press, Oxford.

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:சிந்துவாடா மாவட்டம்
சம்பல் பிரதேசம்

**சம்பல் பிரதேசம்** அல்லது **சம்பல் பள்ளத்தாக்கு** (**Chambal**) என்பது இந்தியாவில்  யமுனை ஆறு மற்றும் சம்பல் ஆற்றின் சமவெளிகளில் பரந்துள்ள தென்கிழக்கு இராஜஸ்தான், தென்மேற்கு உத்தரப் பிரதேசம் மற்றும் வடமேற்கு மத்திய பிரதேசத்தின் புவியியல் மற்றும் பண்பாட்டைக் குறிக்கும் பிரதேசமாகும். வறண்ட நிலப்பரப்புக் கொண்ட **சம்பல் பள்ளத்தாக்கு** எண்ணற்ற கொள்ளைக் கூட்டத்தவர்கள் மற்றும் பிற சமூக விரோத கூறுகளைக் கொண்டுள்ளது. இப்பள்ளதாக்கின் நடமாடும் கொள்ளையர்களின் பயத்தால் இப்பகுதியில் எவ்வித தொழிற்சாலைகளும் நிறுவப்படுவதில்லை. மேலும் இவ்வனப்பகுதிகள் வெளியாட்களின் சுரண்டலிருந்து காக்கப்படுகிறது. 

## புவியியல்
சம்பல் வறன்ட நிலப்பரப்புகள் விந்திய மலைத்தொடரின் நீட்சியாகும். சம்பல் பிரதேசத்தில் இராஜஸ்தான் மாநிலத்தின் கோட்டா மாவட்டம், பாரான் மாவட்டம், சவாய் மாதோபூர் மாவட்டம், கரௌலி மாவட்டம் மற்றும் தோல்பூர் மாவட்டம், உத்தர பிரதேச மாநிலத்தில் ஆக்ரா மாவட்டம், பிரோசாபாத் மாவட்டம், இட்டாவா மாவட்டம், ஔரையா மாவட்டம், ஜாலவுன் மாவட்டம் மற்றும் மத்தியப் பிரதேச மாநிலத்தின் முரைனா மாவட்டம்.‎ சியோப்பூர் மாவட்டம் மற்றும் பிண்டு மாவட்டங்களைக் கொண்டது.
 
சம்பல் பிரதேசம் 5 இலட்சம் ஹெக்டேர் பரப்பு கொண்ட குறு மணற்குன்றுகளாலான வறண்ட நிலப்பரப்புகளைக் கொண்டது. இது விந்திய மலைத்தொடரின் வடமேற்கு பீடபூமி ஆரவல்லி மலைத்தொடரின் தென்கிழக்குப் பகுதிகளைக் கொண்டது.  சம்பல் பிரதேசத்தில் சம்பல் ஆறு, காளி சிந்து ஆறு, பார்வதி ஆறு (இராஜஸ்தான்) மற்றும் பார்வதி ஆறு (மத்தியப் பிரதேசம்) பாய்கிறது.

## பண்பாடு
 

சம்பல் பிரதேசத்தின் மேற்கு பகுதியில் ஹரௌதி மொழி, இராஜஸ்தானி மொழிகள் பேசும் மீனா எனும் சமூகத்தினர் அதிகம் வாழ்கின்றனர்.
கிழக்கு சம்பல் பிரதேசத்தை ஒட்டிய புந்தேல்கண்ட் பிரதேசத்தில் புந்தேலி மொழி பேசப்படுகிறது. சம்பல் பகுதியில் மீன் பிடித்தல், காட்டு வேளாண்மை பயிரிடுதல் மற்றும் வேட்டையாடுதல் முக்கியத் தொழிலாகும்.   **சம்பல் பள்ளத்தாக்கு** எண்ணற்ற கொள்ளைக் கூட்டத்தவர்கள் மற்றும் பிற சமூக விரோத கூறுகளைக் கொண்டுள்ளது.  

சம்பல் பிரதேசத்தின் நான்கில் ஒரு பங்கினர் மீனா மக்கள் எனும் பட்டியல் மக்களே. சஹாரிய மக்கள் பெரும்பான்மையாக வாழ்கின்றனர். இப்பகுதியில் வாழும் இராஜபுத்திரர் மற்றும் குஜ்ஜ்ர் இன நிலக்கிழார்கள் தங்களை பாதுகாத்துக் கொள்ளவும், கொள்ளைக் கூட்டத்தினரை அடக்கவும் ஆயுதமேந்திய தனிப்படைகள் வைத்துள்ளனர். இதனால் நிசாதர்கள் மற்றும் குர்மி எனும் ஏழை மக்களில் ஒரு பகுதியினர் கொள்ளைக் கூட்டத்தவர்களாக மாற நேரிட்டது. இப்பகுதியின் புகழ் பெற்ற கொள்ளைக் கூட்டத் தலவைர்களில் பூலான் தேவி மற்றும் மான் சிங் ஆவர். 

தற்போது சம்பல் பிரதேசத்தில் அரசியல் செல்வாக்கை பெறுவதற்கு ராஜபுத்திரர், மீனா மக்கள், குஜ்ஜர்கள், குர்மிகள், தலித்துகள் மற்றும் பிராமணர்கள் தங்களுக்கு என தனிப்படைகளை வைத்து பராமரிக்கின்றனர். ஒரு சமூகத்தின் தனிப்படையினர் பிற சமூகத்தினரின் ஆதிக்கத்தை அழிப்பதற்கு அவர்களது சொத்துக்களை கொள்ளையடிப்பது வழக்கமாகக் கொண்டுள்ளனர். 

## இதனையும் காண்க
* புந்தேல்கண்ட்
* மீனா மக்கள்
* பூலான் தேவி
* சம்பல் மாவட்டம்

## மேற்கோள்கள்


பகுப்பு:ராஜஸ்தான் புவியியல் 
பகுப்பு:உத்தரப் பிரதேசப் புவியியல்
பகுப்பு:மத்தியப் பிரதேசப் புவியியல்
பகுப்பு:இந்தியப் புவியியல்
தோகா பன்னாட்டு வானூா்தி நிலையம்

**தோகா பன்னாட்டு வானூர்தி  நிலையம்**    (   ) என்பது கத்தார் நாட்டின் தலைநகர் தோகாவில் உள்ள ஒரு பன்னாட்டு  வானூர்தி நிலையமாகும் . 27 மே 2014 அன்று ஹமாத் சர்வதேச விமான நிலையம் திறக்கும் வரை இது கத்தாரின் வணிக சர்வதேச விமான நிலையமாக  செயல்பட்டது. அனைத்து திட்டமிடப்பட்ட வணிக போக்குவரத்துகளும் நிறுத்தப்பட்டாலும், விமான நிலையமும் தற்போதுள்ள ஓடுபாதையும் கத்தார் எமிரி விமானப்படை, ரைசன் ஜெட், வளைகுடா உலங்கு வானூர்திகள் மற்றும் கத்தார் வானூர்தி கல்லூரி ஆகியவற்றால் பயன்படுத்தப்பட்டு வருகிறது. . 

## வரலாறு
தோஹாவின் மேற்கே  தொலைவில் அமைந்துள்ள   துக்கான் நகரத்தில் 1930 களில் கட்டப்பட்ட விமான நிலையம் தோகா பன்னாட்டு வானூர்தி நிலையமாக 1959 இல் திறக்கப்பட்டது  

விமான நிலையம் பல முறை விரிவாக்கப்பட்டிருந்தாலும், அதிகப்படியான பயன்பாட்டினால் பாதிக்கப்பட்டது. புதிய விமான நிலையம் திறக்கப்படுவதற்கு முன்பு இந்த வானூர்தி நியைத்தின் கையாளும் திறன் ஆண்டுக்கு 12 மில்லியன் பயணிகளாக இருந்தது .  இதன்    ஓடுதளம் ஒரு பொது வானூர்தி நிலையங்களின் மிக நீளமான ஒன்றாகும். இது கத்தார் வானூர்தி போக்குவரத்துத் துறையின் முக்கிய தளமாக இருந்தது. கடந்த காலத்தில், விமான நிலையம் பெரும்பாலும் விடுமுறை களிப்போர் மற்றும் எண்ணெய் மற்றும் எரிவாயு துறைக்கு வரும் வெளிநாட்டு தொழிலாளர்களால் பயன்படுத்தப்பட்டது.  . 

இந்த விமான நிலையத்தின் சேவை செய்ய திட்டமிடப்பட்ட அனைத்து வணிக விமான போக்குவரத்தும் 27 மே 2014 அன்று புதிய ஹமாத் சர்வதேச விமான நிலையத்திற்கு மாற்றப்பட்டது.  புதிய விமான நிலையம் இங்கிருந்து கிழக்கே   ) தொலைவில் அமைந்துள்ளது .  இது  நிலத்தை உள்ளடக்கியது.  தொடக்க நாளில் ஆண்டுக்கு 29 மில்லியன் பயணிகளை கையாள முடிந்தது.  பழைய விமான நிலையம் இடிக்க திட்டமிடப்பட்டது, ஆனால் 2022 பிஃபா உலகக் கோப்பை போட்டிகளுக்காக புதுப்பிக்கப்பட்டு மீண்டும் திறக்கப்படும்.  

## விமான நிறுவனங்கள் மற்றும் இடங்கள்
thumb| வளைவு கண்ணோட்டம்
thumb| வான்வழி பகுதி
thumb| நுழைவாயில் பகுதி
அனைத்து விமான நிறுவனங்களும் அதன் ஹமாத் பன்னாட்டு வானூர்தி நிலையத்திற்கு இடம் பெயர்ந்தபோது, 27 மே 2014 அன்று பொது விமான போக்குவரத்து வர்த்தக போக்குவரத்திற்காக மூடப்பட்டது.  தோஹா சர்வதேச விமான நிலையத்திலிருந்து புறப்பட்ட கடைசி வணிக விமானம் லுஃப்தான்சா விமானம் மூலம் பிராங்ஃபுர்ட் விமான சிலையத்திற்கு மே 28 அன்று 00:30 மணிக்கு புறப்பட்டது. 

## புள்ளிவிவரம்
1998 முதல், பயணிகளின் எண்ணிக்கையும் மொத்த சரக்குப் போக்குவரத்துகளும் கணிசமாக அதிகரித்தன. 

## விபத்துக்கள் மற்றும் சம்பவங்கள்

* மார்ச் 13, 1979  ஆலியா ராயல் ஜோர்டானிய போயிங் 727  விமானம் 600 விபத்துக்குள்ளானது.இதில் மூன்று பணியாளர்கள் மற்றும் 42 பயணிகள் கொல்லப்பட்டதால் இந்த. விமான சேவை நிறுத்தப்பட்டது. 

## மேலும் காண்க

* கத்தாரில் போக்குவரத்து 
* கத்தார் விமான நிலையங்களின் பட்டியல் 
* பழைய விமான நிலையம் (தோஹா), விமான நிலையத்திற்கு அருகிலுள்ள மாவட்டம் 

## மேற்கோள்கள்

பகுப்பு:Webarchive template wayback links
பகுப்பு:அரபு மொழி வார்த்தைகளைக் கொண்ட கட்டுரைகள்
உம் தைஸ் தேசியப் பூங்கா

thumb| உம் தைஸில் ஒரு உப்பு சதுப்பு நிலத்தில் மணல் மேடுகள்
**உம் தைஸ் தேசிய பூங்கா** என்பது கத்தார் நாட்டின் வடக்கு முனையில் மக்கள் வசிக்காத தீவில் அமைந்துள்ள அரசால் பாதுகாக்கப்பட்ட ஒரு தேசியப் பூங்கா ஆகும்.  இதில் மணல் முட்டுகள் மற்றும் சதுப்புநிலங்களுடன் கூடிய சிறிய தீவுகள் உள்ளன .  பல புலம் பெயர்ந்த பறவை இனங்களும் தீவில் வாழ்கின்றன.  இந்தப் பூங்கா 15 வது ஆசிய விளையாட்டுப் போட்டிகளுக்காக 2006 இல் நிறுவப்பட்டது. அல் மஃப்ஜார் என்று அழைக்கப்படும் ஒரு பழங்கால கிராமத்தின் இடிபாடுகள் அருகில் அமைந்துள்ள இப்பூங்காவை ஒரு சுற்றுலா தலமாக உருவாக்க திட்டமிடப்பட்டுள்ளது.  இது அர் ருயாஸ் நகரத்திலிருந்து நான்கு மைல்களுக்குள் உள்ளது.  

## மேலும் காண்க

* கத்தார் இயற்கை பகுதிகள் 

## மேற்கோள்கள்


பகுப்பு:கத்தார்
பகுப்பு:ஆசியப் புவியியல்
பகுப்பு:கத்தாரின் சுற்றுலாத் தலங்கள்
அல் பிடா பூங்கா

**அல் பிடா பூங்கா** *(Al Bidda Park)* என்பது கத்தார் நாட்டின் தலைநகர் தோகாவில் அமைந்துள்ள பூங்காவாகும். இப்பூங்கா முன்னர் *அல் ருமைலா பூங்கா* என்று அழைக்கப்பட்டு வந்தது.    கத்தார் தேசிய அரங்கிற்கு அடுத்ததாக கத்தார் தோஹாவில் உள்ள ஒரு பூங்கா. இது தோஹா விரிகுடாவுக்கு அருகில் உள்ளது, 7 கிமீ தூரமுள்ள தோஹா கார்னிச்சை  நடைபாதை அருகில் அமைந்துள்ள தோஹாவின் பழமையான மற்றும் மிகவும் பிரபலமான பூங்காக்களில் ஒன்றாகவும் இப்பூங்கா திகழ்கிறது.  பறவைக் கண்காணிப்புக்கு பயன்படுத்தப்படும் பகுதிகளில் இதுவும் ஒன்றாக உள்ளது.  இந்த பூங்காவில் குழந்தைகள் விளையாட்டு மைதானம், சிறிய கடைகள் மற்றும் கலாச்சார பாரம்பரிய மையமான கலாச்சார கிராமம் ஆகியவை அடங்கியுள்ளன.  

நவம்பர் 2014 இல் புதுப்பிப்பதற்காக மூடப்பட்ட பின்னர்,  தேசிய விளையாட்டு தினத்தை முன்னிட்டு இந்த பூங்கா பிப்ரவரி 2018 இல் மீண்டும் திறக்கப்பட்டது.  

## மேற்கோள்கள்

பகுப்பு:Coordinates on Wikidata
பகுப்பு:கத்தார்
பகுப்பு:கத்தாரின் சுற்றுலாத் தலங்கள்
கோவிந்த் நரேன் மாள்வியா

**கோவிந்த் நரேன் மாள்வியா** *(Govind Narain Malviya)* ஓர் இந்திய மருத்துவர் மற்றும் தொழுநோய் நிபுணர் ஆவார்.  கோ.ந.மாள்வியா என்ற பெயராலும் இவர் அழைக்கப்படுகிறார். இந்தியாவில் தொழுநோய் நோயாளிகளுக்கு சிகிச்சை மற்றும் மறுவாழ்வு அளிப்பதில் அவர் மேற்கொண்ட முயற்சிகளுக்காக இவர் நன்கு அறியப்படுகிறார். ஆக்ராவிலுள்ள தொழுநோய்க்கான மத்திய யல்மா நிறுவனத்தின் துணை இயக்குநராக இவர் பணிபுரிகிறார். நிகழ்த்திய  சொற்பொழிவுகள் பல  இவருக்கு விருதுகளைப் பெற்றுத் தந்துள்ளன. பல மருத்துவ கட்டுரைகளை மால்வியா  எழுதியுள்ளார். ரிசர்ச் கேட் என்ற அறிவியல் ஆவணங்களின் நிகழ்நேர  களஞ்சியம் மால்வியாவின் 109 கட்டுரைகளை பட்டியலிட்டுள்ளது. 1991  ஆம் ஆண்டு இந்திய அரசின்  நான்காவது உயர் குடிமகன் விருதான பத்மசிறீ விருது இவருக்கு வழங்கப்பட்டது.. ஒன்பது ஆண்டுகளுக்குப் பின்னர் இந்தியாவில் மருத்துவ பிரிவுக்காக  வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் மால்வியாவுக்கு வழங்கியது.

## மேற்கோள்கள்

பகுப்பு:வாழும் மக்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
இராசேந்திர பிரசாத் (நுரையீரல் மருத்துவர்)

**இராசேந்திர பிரசாத்**  *(Rajendra Prasad )* இந்தியாவின் உத்தரப்பிரதேச மாநிலத்தின் தலைநகரான இலக்னோவைச் சேர்ந்த ஒரு மார்பு மருத்துவர் மற்றும்  நுரையீரல் மருத்துவப் பேராசிரியர் ஆவார். இலக்னோ பல்கலைக்கழகத்தின் கீழ் இயங்கி வந்த கிங் சியார்ச்சு மருத்துவக் கல்லூரியில் பிரசாத் 1974 ஆம் ஆண்டு மருத்துவத்தில் இளநிலை பட்டமும் 1979 ஆம் ஆண்டு முதுநிலை பட்டமும் பெற்றார். சில காலத்திற்கு பின் பிரசாத் தான் படித்த மருத்துவப் பல்கலைக்கழகத்திலேயே ஆசிரிய உறுப்பினராக பணியில் சேர்ந்து பின்னர் நுரையீரல் மருத்துவத் துறையின் தலைவரானார். உத்தரப்பிரதேச மாநில கிராம மருத்துவ அறிவியல் மற்றும் ஆராய்ச்சி நிறுவனம் மற்றும் புது தில்லி பல்கலைக்கழகத்தின் வல்லபாய் படேல் மார்பு நிறுவனம் ஆகியவற்றின் இயக்குநராகவும் பணியாற்றினார். தற்போது இவர் மருத்துவ கல்வி இயக்குநராகவும், பேராசிரியர் மற்றும் துறைத் தலைவராகவும், ஈரா பல்கலைக்கழகத்தின் கீழ் இயங்கிவரும் ஈரா இலக்னோ மருத்துவக் கல்லூரியின் நுரையீரல் மருத்துவப் பேராசியர் மற்றும் துறைத்தலைவராகவும் பணிபுரிகிறார். இலக்னோ நகரத்திலுள்ள அலிகஞ்சு பகுதியில் சொந்தமாக மருத்துவமனை தொடங்கி நடத்தி வருகிறார்.

இந்தியாவில் மருத்துவத் துறைக்காக    வழங்கப்படும் மிக உயர்ந்த விருதான பிதான் சந்திரா ராய் விருதை  2010 ஆம் ஆண்டு இந்திய மருத்துவக் கழகம் இராசேந்திர பிரசாத்திற்கு வழங்கிச் சிறப்பித்தது.

## மேற்கோள்கள்

 .

பகுப்பு:வாழும் மக்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:இந்திய மருத்துவர்கள்
பகுப்பு:உத்தரப் பிரதேச நபர்கள்
பெருகு சிவா ரெட்டி

**பெருகு சிவா ரெட்டி** *(Perugu Siva Reddy)* இந்தியாவின் ஆந்திரப்பிரதேச மாநிலத்தைச் சேர்ந்த புகழ்பெற்ற ஒரு கண் அறுவைச் சிகிச்சை நிபுணர் ஆவார்.

## கல்வி
சிவா ரெட்டி 1946ஆம் ஆண்டு தனது இளநிலை மருத்துவப் படிப்பை சென்னைப் பல்கலைக்கழகத்தில் படித்து முடித்தார். ஆந்திரப் பல்கலைக்கழகத்தில் 1952ஆம் ஆண்டு கண் மருத்துவத்தில் தன்னுடைய முதுநிலை மருத்துவப் பட்டத்தைப் பெற்றார். ஐதராபாத்தின் உசுமானியா மருத்துவக் கல்லூரியில் சேர்ந்து ரெட்டி பயிற்சி செய்யத் தொடங்கினார். மாரடைப்பு காரணமாக இறக்கும் வரை இவர் ஐதராபாத்தில் உள்ள சரோசினி தேவி கண் மருத்துவமனையின் இயக்குநராக பணியில் இருந்தார்.

1964 ஆம் ஆண்டில் சிவா ரெட்டி இந்தியாவின் முதல் கண் வங்கியான டி.எல். கபாடியா கண் வங்கியை நிறுவினார். பன்னாட்டு மாநாடுகளில் சுமார் 200 ஆய்வுக் கட்டுரைகளை இவர் வழங்கியுள்ளார்.  கிராமப்புறங்களில் உள்ளவர்களுக்கு குறிப்பாக ஏழைகளுக்கு மருத்துவ உதவி வழங்க 500 எண்ணிக்கைக்கும் மேற்பட்ட கண் முகாம்களை நடத்தினார். கண்புரை நீக்க சிகிச்சையில் இவரது வேகம் மற்றும் திறமை ஆகியவற்றால் நன்கு அறியப்பட்டார்.

## விருதுகள்
1971ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருதும் 1977ஆம் ஆண்டு பத்மபூசண் விருதும் இவருக்கு வழங்கப்பட்டன. இந்தியாவில் மருத்துவ துறையினருக்காக வழங்கப்படும் மிக உயர்ந்த விருதான பிதான் சந்திரா ராய் விருதை இந்திய மருத்துவக் கழகம் பெருகு சிவா ரெட்டிக்கு 1982ஆம் ஆண்டு வழங்கிச் சிறப்பித்தது. 1990ஆம் ஆண்டில் கர்னூலில் நிறுவப்பட்ட அரசு கண் மருத்துவமனைக்கு இவரது பெயர் சூட்டப்பட்டது. பிரபல தெலுங்கு நடிகர் சிரஞ்சீவி சிரஞ்சீவி கண் வங்கியின் தொடக்கம் மற்றும் செயல்பாடுகளில் ரெட்டியின் ஆலோசனையையும் உதவியையும் நாடினார்.

## மேற்கோள்கள்

* Obituary in Indian Journal of Ophthalmology http://www.ijo.in/article.asp?issn=0301-4738;year=2006;volume=54;issue=2;spage=143;epage=143;aulast=Reddy
* Obituary in the Eenadu dated 7 September 2005.

பகுப்பு:1920 பிறப்புகள்
பகுப்பு:2005 இறப்புகள்
பகுப்பு:மரு. பி.சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:பத்ம பூசண் விருது பெற்றவர்கள்
பகுப்பு:இந்திய மருத்துவர்கள்
பகுப்பு:ஆந்திரப் பிரதேச மக்கள்
தேனாண்டாள் படங்கள்

**ஸ்ரீ தேனாண்டாள் பிலிம்ஸ்** அல்லது **தேனாண்டாள் படங்கள்** () (TSL) என்பது தமிழ்நாட்டின் சென்னையில் இயங்கிவரும் திரைப்படத் தயாரிப்பு நிறுவனமாகும். இந்நிறுவனத்தை இயக்குநர் ராம நாராயணன் நிறுவினார். தற்போது தேனாண்டாள் முரளி இதை நிர்வகித்து வருகிறார்

## வரலாறு
ராம நாராயணன் 1976 ஆம் ஆண்டில் ஸ்ரீ தேனாண்டாள் பிலிம்ஸ் சென்னையில் அமைத்தார், மேலும் இந்நிறுவனம் இந்தியா முழுவதும் 750 க்கும் மேற்பட்ட படங்களை விநியோகித்து வருகிறது.

1990 களின் பிற்பகுதியிலும் 2000 களின் முற்பகுதியிலும், ஸ்ரீ தேனாண்டாள் படங்கள் ராம நாராயணன் இயக்கிய தொடர்ச்சியான பக்தி படங்களைத் தயாரித்து விநியோகித்தது. குறிப்பாக பெண் கடவுள்களின் பெயர்களை கொண்ட படங்களை தயாரித்து வெளியிட்டு வந்தது. *[[பாளையத்து அம்மன்]]* (2000), *[[நாகேஸ்வரி]]* (2001), *[[கோட்டை மாரியம்மன் (திரைப்படம்)|கோட்டை மாரியம்மன்]]* (2001) மற்றும் *[[அன்னை காளிகாம்பாள் (திரைப்படம்)|அன்னை காளிகாம்பாள்]]* (2003) ஆகியவை மிக குறிப்படத்தக்க படங்கள் ஆகும்.

## தயாரிப்பு
# நாகம்
# வீரன் வேலுத்தம்பி
# சகாதேவன் மகாதேவன்
# தங்கமணி ரங்கமணி
# ஆடி வெள்ளி
# மனைவி ஒரு மாணிக்கம்
# துர்கா
# செந்தூர தேவி
# வா மகளே வா
# வாங்க பார்ட்னர் வாங்க
# திரும்பிப்பார்
# மனைவிக்கு மரியாதை (திரைப்படம்)
# மாயா
# திருப்பதி ஏழுமலை வெங்கடேசா
# கந்தா கடம்பா கதிர்வேலா
# பாளையத்து அம்மன்
# குபேரன்
# நாகேஸ்வரி
# விஸ்வநாதன் ராமமூர்த்தி
# கோட்டை மாரியம்மன்
# அன்னை காளிகாம்பாள்
# மண்ணின் மைந்தன்
# குட்டி பிசாசு
# கல்பனா (கன்னடம்)
# கண்ணா லட்டு தின்ன ஆசையா
# ஆர்யா சூர்யா
# ஆறாது சினம்
# தில்லுக்கு துட்டு
# மணல் கயிறு 2
# பொதுவாக எம்மனசு தங்கம்
# மெர்சல

## படங்கள் விநியோகம்
தேனாண்டாள் படங்கள் நிறுவனம் தமிழகம் முழுவதும் விநியோகித்த படங்களின் பட்டியல்கள். 
# **எங்கள் குரல்**
# அருந்ததி (2009 திரைப்படம்)
# மதுரை சம்பவம் (திரைப்படம்)

## மேற்கோள்கள்

பகுப்பு:1979 நிறுவனங்கள்
பகுப்பு:தமிழ்நாட்டின் திரைப்படத் தயாரிப்பு நிறுவனங்கள்
பகுப்பு:சென்னையில் உள்ள திரைப்படத் தயாரிப்பு நிறுவனங்கள்
பகுப்பு:தமிழ்த் திரைப்படத் தயாரிப்பு நிறுவனங்கள்
பகுப்பு:இந்தியத் திரைப்படவிநியோகஸ்தர்கள்
மனைவிக்கு மரியாதை (திரைப்படம்)

**மனைவிக்கு மரியாதை (திரைப்படம்)** (*Manaivikku Mariyadhai*)  வி.சி.குகநாதன் இயக்கி ராமசாமி தயாரித்த 1999 ஆம் ஆண்டு அக்டோபர் மாதம் முதல் தேதியன்று வெளியான தமிழ் மொழி திரைப்படம் ஆகும்.  படத்தில் பாண்டியராஜன், குஷ்பு, மணிவண்ணன் ஆகியோர் நடிப்பில் சிற்பி இசையில் இந்த படம் அக்டோபர் 1999 இல் வெளிவந்தது.

## நடிகர்கள்
* பாண்டியராஜன் 
* குஷ்பூ 
* மணிவண்ணன் 
* வடிவேலு-  ராஜப்பா
* ரஞ்சித் 
* எஸ்.என்.லட்சுமி 
* கோவை சரளா

## ஒலிப்பதிவு
சிற்பி இசையமைப்பில் ஆறு பாடல்கள்  

## மேற்கோள்கள்

## வெளி இணைப்புகள்
*
பகுப்பு:இந்தியத் தமிழ்த் திரைப்படங்கள்
பகுப்பு:1999 தமிழ்த் திரைப்படங்கள்
பகுப்பு:சிற்பி இசையமைத்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
யோகேந்திர சிங்

**யோகேந்திர சிங் (Yogendra Singh)** இவர் ஓர் இந்திய சமூகவியலாளர் ஆவார்.  இந்தியாவின் புது தில்லி, ஜவகர்லால் நேரு பல்கலைக்கழகத்தின் சமூக அமைப்புகளின் ஆய்வு மையத்தின் நிறுவனர்களில் ஒருவரான இவர், அங்கு சமூகவியலின் பேராசிரியராகவும், மற்றும் 1971 முதல் பேராசிரியராகவும் இருக்கிறார்.  அதற்கு முன்னர், இவர் அமெரிக்காவின் இசுட்டான்போர்ட் பல்கலைக்கழகத்திற்கு 1967-68ல் ஒரு ஃபுல்பிரைட் உதவித்தொகையில் சென்றார். ஜோத்பூர் பல்கலைக்கழகத்தின் சமூகவியல் துறை பேராசிரியராகவும் தலைவராகவும் இருந்தார்.

லக்னோ பல்கலைக்கழகத்தின் பிங்க் மற்றும் ரெட் கடையின் முன்னாள் மாணவர். இவர் இந்திய சமூகவியல் சங்கத்தின் தலைவராக இருந்துள்ளார்.  2007 ஆம் ஆண்டில் 'இந்திய சமூகவியல் சமூக வாழ்க்கை நேர சாதனை விருதை' பெற்றுள்ளார். இதைத்தவிர மத்தியப் பிரதேச அரசின் சிறந்த சமூக விஞ்ஞானி விருதையும் பெற்றுள்ளார்.

## நூலியல்
* *Modernization of Indian tradition: a systemic study of social change*, by Yogendra Singh. Thomson Press (India), Publication Division, 1973.
* *Traditions of non-violence*,  T K K Narayanan Unnithan and  Yogendra Singh. Arnold-Heinemann India, 1973.
* *Essays on modernization in India*, by Yogendra Singh. Manohar, 1978.
* *Indian Sociology: Social Conditioning and Emerging Concerns, Part 1*, by Yogendra Singh. Vistaar Publications, 1986. .
* *Social Change in India: Crisis and Resilience*, by Yogendra Singh. Har-Anand Publications, 1993. .
* *Social stratification and change in India*, by Yogendra Singh. 2n revised edition. Manohar, 1997. .
* *Culture change in India: identity and globalization*, by Yogendra Singh. Rawat Publications, 2000.
* *Ideology and theory in Indian sociology*, by Yogendra Singh. Rawat Publications, 2004. .
* *Theory and ideology in Indian sociology: essays in honour of Professor Yogendra Singh*, ed. Narendra Kumar Singhi. Rawat Publications, 1996.
* *Science and Modern India: An Institutional History, C. 1784-1947*. Yogendra Singh and  D. P. Chattopadhyaya. Pearson Education India, 2011. .

## மேற்கோள்கள்

## வெளி இணைப்புகள்
*  Centre for the Study of Social Systems, website

பகுப்பு:வாழும் மக்கள்
பகுப்பு:இந்திய சமூகவியலாளர்கள்
மீனா மக்கள்

**மீனா மக்கள்** (*Meena*) வட இந்தியாவின் சம்பல் பிரதேசத்தில் வாழும் ஒடுக்கப்பட்ட மக்கள் ஆவார்.

## வரலாறு
முன்னர் இராஜஸ்தான் மாநிலத்தின் சம்பல் பிரதேசத்தை ஆண்ட மீனா மக்களை, இராசபுத்திரர்கள் வென்றனர். மீனா மக்களிடமிருந்து பூந்தி இராச்சியத்தை 1342-இல் இராஜபுத்திர இராவ் தேவா என்பவர் கைப்பற்றினர். பின்னர் மீனா மக்கள் ஆண்ட ஜாலவர், கரௌலி மற்றும் ஜலோர் பகுதிகளை இராஜபுத்திரர்கள் வலுக்கட்டாயமாக பறித்தனர்.

பிரித்தானிய இந்தியாவின் ஆட்சியாளர்களின் ஆவணங்களில் மீனா மக்களை கொடூரமானவர்கள்,  குற்ற வரலாறு கொண்டவர்கள் மற்றும் சமூக விரோத இனக்குழுவினர் எனக்குறித்துள்ளது.எனவே பிரித்தானிய அரசினர் மீனா மக்களை குற்றப் பரம்பரைச் சட்டத்தில் கொண்டு வந்து கண்காணித்தனர்.

### பிரித்தானிய ஆட்சியில் மீனா மக்கள்
 

பிரித்தானியர்கள் நிர்வாக வசதிக்காக பல்வேறு இன மக்களை வகைப்படுத்தி பிரித்து வைத்தனர்.  அதில் குற்றம் செய்வதைக் குலத்தொழிலாக கொண்டுள்ள இன மக்களை 1871-இல் சீர்மரபினர் பட்டியலில் சேர்த்தும், குற்றப் பரம்பரைச் சட்டத்தில் வைத்தும் கண்காணித்தனர். 1952-இல் குற்றப் பரம்பரைச் சட்டம் நீக்கப்பட்டதால், மீனா மக்களின் வாழ்க்கைத் தரம் சிறிதளவு உயர்ந்தது. 

### அண்மைய வரலாறு
இராஜஸ்தான் மாநிலத்தில் மீனா இன மக்களை இந்து பட்டியல் வகுப்பில் வைத்துள்ளனர். ஆனால் மத்தியப் பிரதேசத்தின் விதிஷா மாவட்டத்தின் சிரோஞ்ச் வருவாய் வட்டத்தில் வாழும் மீனா இன மக்களை மட்டும் இந்து பட்டியல் வகுப்பில் சேர்த்துள்ளனர். பிற மாவட்டங்களில் வாழும் மீனா மக்களை இதர பிற்படுத்தப்பட்ட வகுப்பினர் (OBC) பட்டியலில் சேர்த்துள்ளனர்.இதர பிற்படுத்தப்பட்ட வகுப்பில் சேர்க்கப்பட்ட மீனா மக்களை பட்டியல் வகுப்பில் சேர்க்க இந்திய அரசு பரிசீலித்து வருகிறது. 

உத்தரப் பிரதேசத்தில் வாழும் மீனா மக்கள் பட்டியல் வகுப்பில் சேர்க்கப்பட்டுள்ளனர்.

இராஜஸ்தானில் குஜ்ஜர் இன மக்களை பட்டியல் வகுப்பில் சேர்க்கக் கோரி போராடி வருகின்றனர். குஜ்ஜர்களை தலித் பட்டியலில் சேர்த்தால் தங்களுக்கு பெரும் பாதிப்பு ஏற்படும் என  மீனா மக்கள் எதிர்ப்பு தெரிவிக்கின்றனர்.

## இதனையும் காண்க
* இந்தியாவின் பட்டியலிடப்பட்ட பழங்குடிகள்
*சம்பல் பிரதேசம்

## மேற்கோள்கள்

## மேலும் படிக்க
*
*

பகுப்பு:இந்திய இனக்குழுக்கள்
பகுப்பு:இந்தியப் பழங்குடிகள்
இரவி காந்து

**இரவி காந்து** *(Ravi Kant)* ஓர் இந்திய அறுவைச் சிகிச்சை நிபுணரும் பேராசிரியரும் ஆவார். 1956 ஆம் ஆண்டு செப்டம்பர் மாதம் 14 ஆம் நாள் இவர் பிறந்தார். புது தில்லியில் உள்ள மௌலானா ஆசாத் மருத்துவக் கல்லூரி மௌலானா ஆசாத் மருத்துவக் கல்லூரியில் ஆசிரியராகப் பணிபுரிந்தார். உத்தரகண்டம் மாநிலத்திலுள்ள டேராடூன் மாவட்டம் ரிசிகேசு நகரத்திலுள்ள அகில இந்திய மருத்துவ அறிவியல் நிறுவனத்தின் இயக்குநராகவும் இரவி பணிபுரிந்தார் . 2014 ஆம் ஆண்டு முதல் 2017 ஆம் ஆண்டு வரை கிங் சியார்ச்சு மருத்துவ பல்கலைக்கழகத்தின் துணைவேந்தராகவும் அதற்கு முன்னர் போபாலில் உள்ள அகில இந்திய மருத்துவ அறிவியல் கழகத்தில் அறுவை சிகிச்சைப் பிரிவின் தலைவராகவும் இரவி காந்து இருந்தார்.
2016  ஆம் ஆண்டு இந்திய அரசின்  நான்காவது உயர் குடிமகன் விருதான பத்மசீறீ விருது இவருக்கு வழங்கப்பட்டது 
## விருதுகள்
* மரு. பி. சி. ராய் விருது – இந்திய மருத்துவ அறிவியல் கழகம்
* யாசு பாரதி விருது- உத்தரப்பிரதேச அரசு 
* பத்மசிறீ – இந்திய குடியரசுத் தலைவர்  
## மேற்கோள்கள்
 
## புற இணைப்புகள்
*
*

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:மரு. பி. சி. ராய் விருது பெற்றவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:இந்திய மருத்துவர்கள்
ஹைக்கூ, ஹவாய்

**ஹைக்கூ** என்பது ஹவாய் மாநிலத்தில் உள்ள மவுய் தீவின் மவுய் மாவட்டத்தில் உள்ள ஒரு இணைக்கப்படாத பகுதியாகும். ஐக்கிய அமெரிக்க மக்கள் தொகைக் கணக்கெடுப்பு நோக்கங்களுக்காக, இது ஹைக்கூ-பாவேலா மக்கள்தொகை மண்டலத்தில் (Census-designated place) இணைக்கப்பட்டுள்ளது. இதில் பாவேலாவும் அடங்கும்.

ஹவாய் மொழியில் *திடீரெனப் பேசுதல்* அல்லது *கூர் இடைவெளி* எனப் பொருள்படும்  என்ற 
பண்டைய ஹவாய் நிலப்பகுதியின் நினைவாக இப்பெயர் இடப்பட்டது.

## குறிப்புகள்

பகுப்பு:ஹவாய்
கங்காவதி, கர்நாடகா

**கங்காவதி** (**Gangavathi**)  இந்தியாவின் கர்நாடகா மாநிலத்தில் கொப்பள் மாவட்டத்தில் அமைந்த நகராட்சியுன்ட கூடிய நகரம் ஆகும். கங்காவதி வருவாய் வட்டதின் நிர்வாகத் தலைமையிடமான கங்காவதி நகரம் உள்ளது. இந்நகரத்தில் அரிசி ஆலைகள் அதிகமாக உள்ளதால், இதனை கர்நாடகத்தின் அரிசிக் கிண்ண நகரம் என அழைப்பர. கடல் மட்டத்திலிருந்து 406 மீட்டர் உயரத்தில் அமைந்த கங்காவதி நகரத்தின் அருகே துங்கபத்திரை நீர்த்தேக்கம் உள்ளது.

## பொருளாதாரம்
கொப்பள் மாவட்டத்தில் நெல் வேளாண்மை அதிக அளவில் உள்ளதால், கங்காவதி நகரத்தில் அரிசி அறவை ஆலைகள் மிகுந்துள்ளது. மேலும் இங்கு கரும்பு அதிகம் விளைகிறது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, கங்காவதி நகரத்தின் மொத்த மக்கள்தொகை 105,529 ஆகும். அதில் ஆண்கள 52,689 மற்றும் பெண்கள் 52,840 உள்ளனர். ஆறு வயதிற்குட்பட்ட குழந்தைகள் 13,801 ஆகவுள்ளனர். பாலின விகிதம் 1000 ஆண்களுக்கு, 1003 பெண்கள் வீதம் உள்ளது. சராசரி எழுத்தறிவு 75.43% ஆகவுள்ளது. மக்கள்தொகையில் இந்துக்கள் 65.35%, முஸ்லீம்கள் 32.13%, சமணர்கள் 0.66%, கிறித்தவர்கள் 1.30% மற்றும் பிற சமயத்தவர்கள் 0.56% ஆகவுள்ளனர்.
## அருகமைந்த சுற்றுலாத் தலங்கள்
* ஹம்பி  - 14 கி.மீ. [

## மேற்கோள்கள்

## வெளி இணைப்புகள்
* "Gangavati City Municipal Council", Government of Karnataka
* "Gangavati City Municipal Council" , Government of Karnataka
*"MR FASHIONS GANGAVATHI ", Cloths Shop

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கொப்பள் மாவட்டம்
இராமநாதபுரம் தொடருந்து நிலையம்

**இராமநாதபுரம் தொடருந்து நிலையம்** (*Ramanathapuram railway station*, நிலையக் குறியீடு:*RMD*) இந்தியாவின், தமிழ்நாட்டின், இராமநாதபுரம் நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின், மதுரை கோட்டத்தின் கீழ் செயல்படுகிறது. மேலும் இந்த நகரத்தை மாநிலத்தின் பல்வேறு பகுதிகளுக்கும், நாட்டின் பிற பகுதிகளுக்கும் இணைக்கிறது.

## இருப்பிடம்
இந்த தொடருந்து நிலையமானது இராமநாதபுரத்தில் ரயில்வே சாலையில், MSK நகர் மற்றும் பசும்பொன் நகரில் அமைந்துள்ளது. இங்கிருந்து 120 கிலோமீட்டர் (75 மைல்) தொலைவில் அமைந்துள்ள மதுரை பன்னாட்டு வானூர்தி நிலையம் அருகிலுள்ள வானூர்தி நிலையம் ஆகும்..

## வழித்தடம்
இந்த நிலையம் சென்னையை, வாரணாசி, புவனேஸ்வர், மதுரை, மானாமதுரை, மயிலாடுதுறை, தஞ்சாவூர், திருச்சிராப்பள்ளி, கோயம்புத்தூர், இராமேசுவரம் போன்ற இடங்களுடன் இணைக்கும் முக்கிய பாதையின் மைய புள்ளியாகும்.

* மானாமதுரை முதல் இராமேசுவரம் வரை ஒற்றை அகலபாதை.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் மதுரை தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, இராமநாதபுரம் தொடருந்து நிலையத்தை புதுப்பிக்கும் பணிக்கு 12 கோடி  ரூபாய் ஒதுக்கப்பட்டுள்ளது. 

## மேற்கோள்கள்

## வெளியிணைப்புகள்
* இராமநாதபுரம் தொடருந்து நிலையம் Indiarailinfo.

பகுப்பு:இராமநாதபுரம் மாவட்டத்திலுள்ள தொடருந்து நிலையங்கள்
பகுப்பு:மதுரை தொடருந்து கோட்டம்
டோங்

**டோங்** (**Tonk**) இந்தியாவின் இராஜஸ்தான் மாநிலத்தின் டோங்கு மாவடத்தின் நிர்வாகத் தலைமையிட நகரம் மற்றும் நகராட்சி ஆகும். இந்நகரம் மாநிலத் தலைநகரான ஜெய்ப்பூருக்கு தெற்கே 95 கி.மீ. தொலைவில், பனஸ் ஆற்றின் வலது கரையில் உள்ளது.

மேலும் இந்நகரம் பிரித்தானிய இந்தியாவின் ஆட்சியில்  டோங் சுதேச சமஸ்தானத்தின் தலைநகரமாக 1817 முதல் 1947 முடிய விளங்கியது.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, டோங் நகரத்தின் மொத்த மக்கள்தொகை 1,65,294 ஆகும். அதில் ஆண்கள் 84,806  மற்றும் பெண்கள் 80,488  உள்ளனர்.  ஆறு வயதிற்குட்பட்ட குழந்தைகள் 23,852 ஆகவுள்ளனர். பாலின விகிதம் 1000 ஆண்களுக்கு, 949 பெண்கள் வீதம் உள்ளது. சராசரி எழுத்தறிவு  68.62%	ஆகவுள்ளது. மக்கள்தொகையில் இந்துக்கள் 50.31%, முஸ்லீம்கள் 47.18%, சமணர்கள் 2.34% மற்றும் பிற சமயத்தவர்கள்  0.17% ஆகவுள்ளனர்.

## மேற்கோள்கள்

## வெளி இணைப்புகள்

*Genealogy of the ruling chiefs of Tonk

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
பகுப்பு:டோங்கு மாவட்டம்
ராய் சாகிப்

right|thumb|ராய் சாகிப் விருது - பதக்கம்
**ராய் சாகிப்** / ராவ் சாகேப் / என்பது ஒரு விருது. இந்தியாவில் ஆங்கிலேயர் ஆட்சிக்காலத்தில் இது வழங்கப்பட்டது. ஒருவர் தனிப்பட்ட முறையில் அவர்களது ஆட்சிக்கு முன்னோடியாகத் தொண்டாற்றியதைப் பாராட்டி இந்த விருது வழங்கப்பட்டது.  ‘ராய்’ என்னும் சொல் அரசனைக் குறிக்கும். அரசன் - அரையன்  - ராய் 

இது போர்வீரனைப் பாராட்டி வழங்கப்படும் ஓர் அடிப்படை விருது. ராவ் பகதூர், திவான் பகதூர் என்பன இதன் மேல்நிலை விருதுகள். 1947-இல் இந்தியா விடுதலை பெற்ற பின்னர் இந்த விருதுகள் நிறுத்தப்பட்டுவிட்டன.  

## மேற்கோள்

பகுப்பு:பரிசுகளும் விருதுகளும்
பகுப்பு:பிரித்தானியக் கிழக்கிந்தியக் கம்பனி நபர்கள்
கிறிசுடாப் வால்ட்சு

**கிறிசுடாப் வால்ட்சு ()** (; பிறப்பு 4 அக்டோபர் 1956) ஒரு செருமன்-ஆத்திரீய திரைப்பட நடிகர் மற்றும் இயக்குநர் ஆவார். 2009 ஆம் ஆண்டிலிருந்து ஐக்கிய அமெரிக்காவில் ஹாலிவுட்டில் நடித்து வருகிறார்.

2009 இல் வெளிவந்த குவெண்டின் டேரண்டினோவின் *இன்குளோரியசு பாசுடர்ட்சு* திரைப்படத்தில் நடித்தற்காக பெரிதும் புகழ் பெற்றார். மேலும் டேரண்டினோவுடன் *[[சாங்கோ அன்செயின்டு]]* திரைப்படத்தில் மீண்டும் நடித்தார். இவ்விரண்டு திரைப்படத்தில் நடித்ததற்காக இரண்டு ஆசுக்கர் விருதுகள், பாஃப்தா விருதுகள் மற்றும் கோல்டன் குளோப் விருதுகளினையும் பெற்றார்.

சேம்சு பாண்டின் எதிரியாக *[[ஸ்பெக்டர்]]* (2015) மற்றும் *நோ டைம் டு டை* (2020) திரைப்படங்களில் நடித்துள்ளார்.

## நடித்தவை
### திரைப்படம்

### தொலைக்காட்சி

## மேற்கோள்கள்

## வெளியிணைப்புகள்

* 
* Christoph Waltz interviews on Charlie Rose
*Christoph Waltz at the German Dubbing Card Index

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:பிரித்தானிய அகாடமி திரைப்பட விருதுகள் வென்றவர்கள்
பகுப்பு:சிறந்த துணை நடிகருக்கான அகாதமி விருதை வென்றவர்கள்
பகுப்பு:சிறந்த துணை நடிகருக்கான பாப்தா விருதை வென்றவர்கள்
யூசுப் ஹமீத்

**யூசுப் குவாஜா ஹமீட் - Yusuf Hamied** (பிறப்பு: ஜூலை 25, 1936) ஒரு போலாந்தில் பிறந்த இந்திய விஞ்ஞானி மற்றும் கோடீஸ்வர தொழிலதிபர், சிப்லாவின் தலைவர், அவரின் தந்தை குவாஜா அப்துல் ஹமீத் 1935 இல்  சிப்லா மருந்து தயாரிப்பு நிறுவனத்தினை நிருவினார். அவர் இந்திய தேசிய அறிவியல் அகாடமியின் தலைவராக தேர்ந்தெடுக்கப்பட்டவரும் ஆவார்.,

## விருதுகள்
இந்திய அரசால் 2005 ஆம் ஆண்டு  இந்தியாவின் மூன்றாவது மிக உயர்ந்த சிவில் விருதான பத்ம பூஷண் விருது அவருக்கு வழங்கப்பட்டது.
## மேற்சான்றுகள்

பகுப்பு:1936 பிறப்புகள்
பகுப்பு:இந்திய நிறுவனங்கள்
பகுப்பு:இந்திய முஸ்லிம்கள்
பகுப்பு:இந்தியத் தொழிலதிபர்கள்
பகுப்பு:பத்ம பூசண் விருது பெற்றவர்கள்
பகுப்பு:இந்திய கோடீசுவரர்கள்
துர்க்

**துர்க்** (**Durg**) இந்தியாவின் சத்தீசுகர் மாநிலத்தின் துர்க் மாவட்டத்தின் நிர்வாகத் தலைமையிட நகரமும், மாநகராட்சியும் ஆகும்.  இது சிவநாத் ஆற்றின் கிழக்கு கரையில் அமைந்தது. இந்நகரத்தில் தொழிற்சாலைகள் அதிகம் உள்ளது. இதன் அருகில் பிலாய் மாநகரம் உள்ளது. 
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  58 வார்டுகளும், 57,451 வீடுகளும் கொண்ட துர்க் மாநகராட்சியின் மொத்த மக்கள்தொகை 2,68,806 ஆகும். அதில் ஆண்கள் 1,36,641  மற்றும் பெண்கள் 1,32,165  உள்ளனர்.  ஆறு வயதிற்குட்பட்ட குழந்தைகள் 29,970 (11.15%) ஆகவுள்ளனர். பாலின விகிதம் 1000 ஆண்களுக்கு,  967 பெண்கள் வீதம் உள்ளனர். சராசரி எழுத்தறிவு 87.36% ஆகவுள்ளது. மக்கள்தொகையில் இந்துக்கள் 86.94%, முஸ்லீம்கள் 6.00%, கிறித்தவர்கள் 1.39%, சீக்கியர்கள் 1.70%, பௌத்தர்கள் 2.59% மற்றும் பிற சமயத்தவர்கள் 1.38% ஆகவுள்ளனர்.
## துர்க் தொடருந்து நிலையம்
ஆறு நடைமேடைகளைக் கொண்ட துர்க் தொடருந்து நிலையம் நாட்டின் கிழக்கு, மேற்கு மற்றும் வடக்கு மற்றும் தெற்குப் பகுதிகளுடன் இருப்புப் பாதையால் இணைக்கப்பட்டுள்ள்து. 

## மேற்கோள்கள்

## வெளி இணைப்புகள்

* Official web site of Durg District - http://durg.gov.in/

பகுப்பு:துர்க் மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
தம்தரி

**தாம்தரி** (**Dhamtari**) இந்தியாவின் சத்தீசுகர் மாநிலத்தின் தம்தரி மாவட்டத்தின் நிர்வாகத் தலைமையிடமும், நகராட்சியும் ஆகும். 
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  40  வார்டுகள் கொண்ட தம்தாரி நகரத்தின் மொத்த மக்கள்தொகை 101,677 ஆகும். அதில் ஆண்கள்  	50,807 மற்றும் பெண்கள் 50,870 உள்ளனர்.  ஆறு வயதிற்குட்பட்ட குழந்தைகள் 11,652 ஆகவுள்ளனர். பாலின விகிதம் 1000 ஆண்களுக்கு, 1001 பெண்கள் வீதம் உள்ளனர். சராசரி எழுத்தறிவு 85.31% ஆகவுள்ளது.

## வெளி இணைப்புகள்
* Official Dhamtari government site

## மேற்கோள்கள்

பகுப்பு:தம்தரி மாவட்டம்
பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
ராஜ்குமார் சேதுபதி

**ராஜ்குமார் சேதுபதி** (*Rajkumar Sethupathi*) ஒரு  தென்னிந்திய நடிகராவார். பெரும்பாலும் தென்னிந்திய மொழிப் படங்களில் நடிக்கிறார். சுமார் 50 மலையாள படங்களில் நடித்துள்ளார். எம்.பாஸ்கர் இயக்கிய *சூலம்* என்ற தமிழ்த் திரைப்படத்தின் மூலம் தனது திரைப்பட வாழ்க்கையைத் தொடங்கினார். 1981 ஆம் ஆண்டு மலையாளத் திரைப்படமான *த்ரிஷ்ணா* வில் மம்முட்டியுடன் நடித்தார். 1982 ஆம் ஆண்டில் பி.வேணு இயக்கிய *ராஜா* என்ற  மலையாளத் திரைப்படத்தில் முன்னணி நடிகராக நடித்தார்.

## பின்னணி
ராஜ்குமார் சென்னையில் உயர்ந்த குடும்பத்தில் பிறந்தவர். இவர் திரைப்படத் தாயரிப்பாளரான சண்முக ராஜேஸ்வர சேதுபதி மற்றும் லீலா ராணி தம்பதியருக்கு மகனாகப் பிறந்தார். தமிழ் நடிகை லதா இவரது மூத்த சகோதரியாவார். *தென்னிந்திய திரைப்பட கூடத்தில்* இரண்டு ஆண்டுகள் நடிப்பு சார்ந்த படிப்புகளை முடித்துள்ளார். 1988ல் நடிகை ஸ்ரீபிரியாவை மணந்தார்.இந்த தம்பதிகளுக்கு  மகள் சினேகா மற்றும் மகன் நாகார்ஜுன் என்ற இரண்டு குழந்தைகள் உள்ளனர். 2013 ல் வெளியான மாலினி 22 பாளையங்கோட்டை என்ற திரைப்படத்தை தயாரித்தார். இந்தத் திரைப்படத்தை  இவரின் மனைவி ஸ்ரீபிரியா இயக்கினார்.
## மலையாளத் திரைப்படங்கள்

## தமிழ்த் திரைப்படங்கள்

## தெலுங்குத் திரைப்படங்கள்

## தயாரித்த படங்கள்

## மேற்கோள்கள்

## புற இணைப்புகள்
*
*Rajkumar at MSI

பகுப்பு:சென்னை நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:மலையாளத் திரைப்பட நடிகர்கள்
கவர்தா

**கவர்தா** அல்லது **கபீர்தாம்** (**Kawardha**) இந்தியாவின் சத்தீஸ்கர் மாநிலத்தில் கபீர்தாம் மாவட்டத்தின் நிர்வாகத் தலைமையிட நகரமும், நகராட்சியும்  ஆகும்.

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி,  3138 ஹெக்டேர் பரப்பளவும், 10,168 வீடுகளும் கொண்ட கவர்தா நகரத்தின் மொத்த மக்கள்தொகை  46,657 ஆகும். அதில் ஆண்கள் 23,681  மற்றும் பெண்கள் 22,976 உள்ளனர். ஆறு வயதிற்குட்பட்ட குழந்தைகள் 6,551 ஆகவுள்ளனர். பாலின விகிதம் 1000 ஆண்களுக்கு,  970 பெண்கள் வீதம் உள்ளனர். சராசரி எழுத்தறிவு 81.18% ஆகவுள்ளது.
## மேற்கோள்கள்

பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
பகுப்பு:கவர்தா மாவட்டம்
மேக்னசைட் சந்திப்பு தொடருந்து நிலையம்

**மேக்னசைட் சந்திப்பு தொடருந்து நிலையம்** (*Magnesite Junction railway station*, நிலையக் குறியீடு:*MGSJ*) தமிழ்நாட்டின், சேலம் மாவட்டத்தில் பயணிகள் அல்லாத ஒரு சந்திப்பு தொடருந்து நிலையமாகும். இது தென்னக இரயில்வேயின், சேலம் தொடருந்து கோட்டத்தின் கீழ் செயல்படுகிறது.

## வழித்தடம்

இந்த சந்திப்பு நிலையத்திலிருந்து தெற்கே சேலம் சந்திப்பும், வடக்கே ஜோலார்பேட்டை சந்திக்கும், வடமேற்கில் ஓமலூர் சந்திப்பும் உள்ளது.

## அருகிலுள்ள குறிப்பிடத்தக்க இடங்கள்

* இந்திய உருக்கு ஆணையம் 

## மேற்கோள்கள்

## வெளியிணைப்புகள்

* மேக்னசைட் சந்திப்பு தொடருந்து நிலையம் Indiarailinfo.

பகுப்பு:சேலம் தொடருந்து கோட்டம்
பகுப்பு:சேலம் மாவட்டத்திலுள்ள தொடருந்து நிலையங்கள்
பகுப்பு:தமிழகத் தொடருந்து சந்திப்புகள்
பாவா முஹையுத்தீன்

**முஹம்மத் ரஹீம் பாவா முஹையுத்தீன்**(பிற்பபு: மே 17, 1917; இறப்பு: டிசம்பர் 8, 1986) அவர்கள் இலங்கையச் சேர்ந்த இஸ்லாமிய தமிழ் அறிஞரும், சூபி மெய்ஞானியும் ஆவார்.இவர்கள் அமெரிக்காவின் பிலடெல்பியா நகரிற்கு முதலில் அக்டோபர் 11, 1971 வந்தார். பிலடெல்பியாவில் பாவா முஹைய்யத்தீன் கற்கையை ஸ்தாபித்தார்.பிலடெல்பியாவில் அவர்களது மாணவர்கள் ஏறத்தாள 1000 பேர் உள்ளனர். பாவா முஹைய்யத்தீன் கற்கை நிலையங்கள் ஐக்கிய அமெரிக்கா, கனடா மட்டுமின்றி அவுஸ்ரேலியா மற்றும் ஐக்கிய இராச்சியம் ஆகிய நாடுகளிலும் பரந்து காணப்படுகின்றன.அவர்கள் அமெரிக்காவுக்கு வருவதற்கு முன்னர் அவர்களது மாணவர்கள் இலங்கையின் கொழும்பு மற்றும் யாழ்ப்பாணம் ஆகிய நகரங்களில் இருந்துள்ளனர்.ஐக்கிய அமெரிக்காவில் அடக்கம் செய்யப்பட்டுள்ள சில முஸ்லிம் ஆத்மஞானிகளில் ஒருவராக அறியப்படுகின்றார்.

## மேற்கோள்கள்

பகுப்பு:இலங்கை முசுலிம்கள்
பகுப்பு:1986 இறப்புகள்
பூனா உடன்படிக்கை

**பூனா உடன்படிக்கை** *(Treaty of Poona)*  பூனாவை ஆட்சி செய்துவந்த பேசுவா இரண்டாம் பாகிராவுக்கும் பிரித்தானிய கிழக்கிந்திய கம்பெனியினருக்கும் இடையே 1817 ஆம் ஆண்டு கையெழுத்திடப்பட்ட ஒரு ஒப்பந்தமாகும். இதன் விளைவாக நருமதை ஆற்றுக்கு வடக்கிலுள்ள பிரதேசமும் துங்கபத்திரை ஆற்றுக்கு தெற்கிலுள்ள பகுதிகளும் பிரித்தானியர்களின் கட்டுப்பாட்டுக்குள் வந்தது. பாகிராவ் கெயிக்வாட் வம்சம் மீதான உரிமைகளை கம்பெனிக்கு விட்டுக்கொடுக்க வேண்டிய நிலை உருவானது. இறுதியாக கிழக்கிந்திய கம்பெனியாரின் அனுமதியின்றி வேறு எந்த இந்திய அரசர்களுடனும் பாகிராவ் தொடர்பு கொள்ளவும் முடியாத நிலை ஏற்பட்டது .  
## மேற்கோள்கள்

பகுப்பு:இந்திய வரலாறு
ஒ. வெ. செ. மேல்நிலைப் பள்ளி, மானாமதுரை

சிவகங்கை மாவட்டம் ,மானாமதுரையில் இயங்கி வரும் மிகப் பழமையான பள்ளி **ஒ. வெ.செ மேல்நிலைப்பள்ளி** ஆகும். **ஒக்கூர் வெள்ளையன் செட்டியார் மேல்நிலைப்பள்ளி** என்பதன் முன்னெழுத்து குறியீடே ஒ.வெ.செ மேல்நிலைப்பள்ளி. 

## வரலாறு
thumb|ஒ வெ செ மேல்நிலைப்பள்ளி முன்புற தோற்றம்.20ஆம் நூற்றாண்டின் தொடக்கத்தில் மானாமதுரை மேல்கரையில் கொரட்டி கருப்பண்ணசாமி கோவில் அருகே குப்பண்ண அய்யங்கார் என்பவர் ஹையர் எலிமெண்டரி ஸ்கூல் ஒன்றை நடத்தி வந்தார். அதே காலகட்டத்தில் சீனிவாச அய்யங்கார் என்பவர் ஹிந்து செகண்டரி ஸ்கூல் என்ற மிடில் ஸ்கூல் ஒன்றை அதன் அருகே நடத்திவந்தார். இப்பள்ளியை சீனிவாச ஐயங்காரிடம் இருந்து ஒக்கூரை சேர்ந்த சி.கரு.சி.கரு.வெள்ளையன் செட்டியாரின் மூத்த புதல்வர் ராவ்சாகேப் சிந்தாமணி செட்டியார் 1921இல் விலைக்கு வாங்கி "ஒக்கூர் வெள்ளையன் செட்டியார் ஹைஸ்கூல்" என்று தம் தந்தையின் பெயரால் நடத்திவந்தார். இதே காலகட்டத்தில் மானாமதுரை கீழ்கரையில் "வித்யாபிவிருத்தி சங்கம்" என்ற பெயரில் நடந்துவந்த ஆரம்பப் பள்ளியையும் வாங்கி இவரே நடத்தி வந்தார். 2 வருடம் கழித்து குப்பண்ண அய்யங்கார் பள்ளி நடத்தப்படாமல் மூடப்பட்டது. அதன் காரணமாக மேல்கரையில் தொடக்கப்பள்ளி இல்லாத குறையைப் போக்க தெற்கு ரதவீதி மேல்கோடியில்  'ஒக்கூர் வெள்ளையன் செட்டியார் தொடக்கப்பள்ளி மேற்கு' என்ற பெயரில் மற்றொரு தொடக்கப் பள்ளியைத் துவக்கினார். பிற்பாடு குப்பண்ண அய்யங்கார் பள்ளிக் கட்டிடம் பயன்படுத்தப் படாமல் இருந்ததால் தொடக்கப் பள்ளி அவ்விடத்திற்கு மாற்றப்பட்டது.

1928 வாக்கில் தற்போதைய மேல்நிலைப்பள்ளி இருக்கும் இடம் வாங்கப்பட்டு ராவ்சாகேப் சி.கரு.சி.கரு.வெ.சிந்தாமணி செட்டியாரின் சகோதரர் சி.கரு.சி.கரு.வெ.ஆதப்ப செட்டியாரால் சுமார் ரூ.87,000 செலவில் புதிய கட்டிடம் கட்டி முடிக்கப்பட்டு 25.4.1935இல் அன்றைய மெட்ராஸ் மாகாண கல்வி அமைச்சர் திவான் பகதூர் குமாரசாமி ரெட்டியாரால் திறந்து வைக்கப்பட்டு உயர்நிலைப்பள்ளி புதிய கட்டிடத்திற்கு மாற்றப்பட்டது.

## பெருமைகள்
● மகாகவி சுப்பிரமணிய பாரதியாரின் சகோதரர் சி. விசுவநாத ஐயர் தலைமையாசிரியராகப் பணியாற்றிய பெருமைக்குரிய பள்ளி இது.  இப்பள்ளிக்காக "*வாரீர் நம்பள்ளிதனை வந்திப்போம் - அனு தினமும்*" எனத் தொடங்கும் பள்ளி வாழ்த்து தன்னை இயற்றியுள்ளார்

● 1920களில் ஒருங்கிணைந்த இராமநாதபுர மாவட்டத்தில் இப்பள்ளியைச் சேர்த்து மொத்தம் 12 உயர்நிலைப் பள்ளிகள்தான் இருந்தன.

● இப்பகுதியிலேயே அழகிலும், அமைப்பிலும் சிறந்ததாக, ஐந்து ஏக்கர் பரப்பளவு உள்ள விளையாட்டு மைதானத்துடன் இப்பள்ளி அமைந்துள்ளது.

● பள்ளி கட்டிடத்தை வானில் இருந்து பார்த்தால் வானூர்தி வடிவில் தோற்றம் இருக்கும்.

## சங்கமம் அறக்கட்டளை
மானாமதுரை, சங்கமம் அறக்கட்டளை என்னும் அமைப்பு ஆண்டுதோறும் விழா நடத்தி, இந்தப் பள்ளி மாணவ மாணவியரின் கல்வி, கலைத் திறன்களைப் பாராட்டிப் பரிசு வழங்கி ஊக்குவித்து வருகிறது. 

## நூற்றாண்டு விழா
2022 ஆகஸ்ட் 20 அன்று ஒ.வெ.செ பள்ளி முன்னாள் மாணவர்கள் அமைப்பான சங்கமம் அறக்கட்டளை சார்பில் பள்ளி வளாகத்தில் நூற்றாண்டு விழா கொண்டாடப்பட்டது. பள்ளி நூற்றாண்டு மலரை சங்கமம் அறக்கட்டளை நிர்வாகிகள் வெளியிட தமிழக பள்ளி கல்வித்துறை இணை இயக்குநர் பெற்றுக்கொண்டார்.

## மேற்கோள்

பகுப்பு:சிவகங்கை மாவட்டத்திலுள்ள தனியார் பள்ளிகள்
குவாஜா அப்துல் ஹமீத்

**மரு. குவாஜா அப்துல் ஹமீத்**(Khwaja Abdul Hamied) - (31 அக்டோபர் 1898 - 1972). அவர் ஒரு இந்திய தேசியவாதி மற்றும் ஏகாதிபத்திய எதிர்ப்பு விஞ்ஞானி ஆவார், இவர் 1935 ஆம் ஆண்டில் இந்தியாவின் பழமையான மருந்து தயாரிப்பு நிறுவனமான சிப்லாவை நிறுவினார். அவரது மகன் யூசுப் ஹமீத் அவருக்கு 52 ஆண்டுகளுக்குப் பிறகு தலைமை ஏற்று நடத்தி வருகின்றார். 

## ஆரம்பகால வாழ்க்கை
குவாஜா அப்துல் ஹமீத் உத்தரபிரதேசத்தின் அலிகரில் குவாஜா அப்துல் அலி மற்றும் மசூத் ஜஹான் பேகம் ஆகியோருக்குப் பிறந்தார். உத்தரபிரதேசத்தின் அலகாபாத்தில் உள்ள அலகாபாத் பல்கலைக்கழகத்தில் பட்டம் பெற்ற இவர், ஜெர்மனியில் உள்ள பெர்லின் ஹம்போல்ட் பல்கலைக்கழகத்தில் எம்.ஏ. மற்றும் பி.எச்.டி பட்டங்களை பெற்றார். அவர் மகாத்மா காந்தி மற்றும் ஜாமியா மில்லியா இஸ்லாமியாவின் நிறுவனர்களில் ஒருவரான சாகீர் உசேனின் சீடராகவும் இருந்தார். 
1953 ஆம் ஆண்டு மும்பை மாநகரத்தின் செரிப்பாகவும் பதவி வகித்தார். 
 

## மேற்சான்றுகள்

பகுப்பு:1898 பிறப்புகள்
பகுப்பு:1972 இறப்புகள்
பகுப்பு: இந்திய நிறுவனங்கள்
பகுப்பு:இந்திய முஸ்லிம்கள்
பகுப்பு:இந்தியத் தொழிலதிபர்கள்
பகுப்பு:அலிகர் முஸ்லிம் பல்கலைக்கழக முன்னாள் மாணவர்கள்
சித்தி

**சித்தி** என்பது பொதுவாக தாயின் தங்கையை, அல்லது சிறிய தந்தையின் மனைவியை, அல்லது தந்தையின் இரண்டாவது மனைவியை அழைக்கும் சொல் ஆகும்.

## திரைப்படங்கள், தொலைக்காட்சித் தொடர்கள்
*சித்தி, 1966 தமிழ்த் திரைப்படம்
*சித்தி, தொலைக்காட்சி தொடர் (1999 - 2001)
*சித்தி–2, தொலைக்காட்சித் தொடர் (2020 முதல்)

## இடங்கள்
*சித்தி மாவட்டம் (மத்தியப் பிரதேசம்)
*சித்தி (சட்டமன்றத் தொகுதி) (மத்தியப் பிரதேசம்)

## வேறு
*சித்தி (சோதிடம்)
தேவ்கர்

**தேவ்கர்** (**Deoghar**) இந்தியாவின் ஜார்கண்ட் மாநிலத்தின் தேவ்கர் மாவட்டத்தின் நிர்வாகத் தலைமையிடம் நகரமும், மாநகராட்சியும்  ஆகும். இந்நகரத்தில் 12 ஜோதிர்லிங்கத் தலங்களில் ஒன்றான பைத்தியநாத் கோவில் உள்ளது. 

 
## புவியியல்
இந்தியாவின் கோண்டுவானா பிரதேசத்தில் அமைந்த இந்நகரம் கடல் மட்டத்திலிருந்து 255 மீட்டர் (833 அடி) உயரத்தில் உள்ள்து. அஜய் ஆற்றின் கரையில் தேவ்கர் நகரம் உள்ளது. இந்நகரத்தைச் சுற்றி சிறு குன்றுகள் சூழ்ந்துள்ளது. 

## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 35 வார்டுகளும், 36,768 வீடுகளும் கொண்ட தேவ்கர் மாநகராட்சியின் மொத்த மக்கள்தொகை 203,123 ஆகும். அதில்  107,997 ஆண்கள்  மற்றும் பெண்கள்  95,126  உள்ளனர்.  ஆறு வயதிற்குட்பட்ட குழந்தைகள் 26893 (13.24%) ஆகவுள்ளனர். பாலின விகிதம் 1000 ஆண்களுக்கு, 881 பெண்கள் வீதம் உள்ளனர். சராசரி எழுத்தறிவு  85.68% ஆகவுள்ளது. மக்கள்தொகையில் இந்துக்கள் 94.30%, முஸ்லீம்கள் 4.96%, மற்றும் பிற சமயத்தவர்கள்  0.74% ஆகவுள்ளனர்.

## பண்பாடு
ஜார்கண்ட் மாநிலத்தின் பண்பாட்டு தலைநகரான தேவ்கர் நகரம் உள்ளது.இந்நகரத்தில் இந்தி மொழி மற்றும்  சந்தாளி மொழிகள் பேசப்படுகிறது. 

## கல்வி
* அனைத்திந்திய மருத்துவ அறிவியல் கழகம், தேவ்கர்
*தேவ்கர் கலை மற்றும் அறிவியல் கல்லூரி
* பிர்லா தொழில்நுட்ப நிறுவனம், தேவ்கர் 
*வைத்தியநாத் கமல் குமாரி சமசுகிருத கல்லூரி 
* தேவ் சங்கா தொழில் படிப்புகள் மற்றும் கல்வியியல் ஆய்வு நிறுவனம் (DIPSER)

## போக்குவரத்து
### தொடருந்து நிலையம்
தேவ்கர் தொடருந்து சந்திப்பு நிலையம் மூன்று நடைமேடைகள் கொண்டது. தேவ்கரிலிருந்து ராஞ்சி, அகர்தலா நகரங்களுக்குச் செல்ல விரைவு வண்டிகள் உள்ளது.  

### வானூர்தி நிலயம்
தேவ்கர் நகரத்தின் **அடல் பிகார் வாஜ்பாயி பன்னாட்டு வானூர்தி நிலையம்** தற்போது விரிவாக்கம் செய்யப்படுகிறது. 

## இதனையும் காண்க
* வைத்தியநாதர் கோயில், தேவ்கர்
* ஜார்கண்ட் மாவட்டப் பட்டியல்

## மேற்கோள்கள்

## வெளி இணைப்புகள்

* 

பகுப்பு:ஜார்க்கண்ட் மாநிலத்திலுள்ள ஊர்களும் நகரங்களும்